РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/496-14

28. децембар 2014. године

Б е о г р а д

З А П И С Н И К

70. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. ДЕЦЕМБРА 2014. ГОДИНЕ

 Седница је почела у 10,30 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Верољуб Арсић, Биљана Пантић Пиља, Светислав Вукмирица, Петар Петровић, Жарко Обрадовић, Ненад Николић, заменик члана Одбора, Тања Томашевић Дамњановић, Балинт Пастор и Весна Бесаровић.

 Седници нису присуствовали чланови Одбора: Жарко Мићин, Драган Николић, Катарина Ракић, Неђо Јовановић, Мирко Чикириз, Весна Мартиновић и проф. др Јанко Веселиновић, као ни њихови заменици.

 Седници су присуствовали: Олга Антић и Неда Мијатовић Бојановић из Министарства рударства и енергетике.

 На предлог председника Одбора, једногласно (са 10 гласова ЗА) је усвојен следећи

Д н е в н и р е д :

1. Разматрање амандмана на Предлог закона о енергетици, који је поднела Влада.

1. тачка дневног реда. Разматрање амандмана на Предлог закона о енергетици, који је поднела Влада.

Пре преласка на одлучивање о овој тачки дневног реда, за реч се јавила Неда Мијатовић Бојановић, из Министарства рударства и енергетике и образложила став Владе о амандману на члан 13. Предлога закона, који су заједно поднели народни посланици Иван Јовановић, Борислав Стефановић и Драган Шутановац.

Одбор је у складу са чланом 164. Пословника Народне скупштине поново размотрио амандман на члан 13. који су заједно поднели народни посланици Иван Јовановић, Борислав Стефановић и Драган Шутановац, на Предлог закона о енергетици и сматра да је амандман у складу са Уставом и правним системом Републике Србије.

 Одбор је одлуку донео једногласно (са 10 гласова ЗА).

 За известиоца Одбора на седници Народне скупштине одређен је председник Одбора.

 Седница је завршена у 10,40 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић